Babelscape/SREDFM huggingface dataset:
Λιούμπομιρ Κάλιεβιτς

Ο Λιούμπομιρ Κάλιεβιτς ("σερβικά : Љубомир Каљевић") (Ούζιτσε 8 Οκτωβρίου 1841 - Βελιγράδι 2 Απριλίου 1907) ήταν πολιτικός της Σερβίας, υπουργός και πρωθυπουργός.
Άντριαν Σμιθ

Ο Άντριαν Σμιθ (Adrian Frederick H Smith, 27 Φεβρουαρίου 1957) είναι Άγγλος κιθαρίστας, γνωστός ως μέλος του χέβι μέταλ συγκροτήματος Iron Maiden, ενώ έχει συνεργαστεί και με το προσωπικό σχήμα του τραγουδιστή Μπρους Ντίκινσον.
ΦΚ Σεμλίνο

Η ΦΚ Σεμλίνο είναι μια ποδοσφαιρική ομάδα από το Σεμλίνο, ενός δήμου στο Βελιγράδι στη Σερβία.
ΦΚ Ραντ Βελιγραδίου

Η ΦΚ Ραντ Βελιγραδίου είναι μια επαγγελματική σερβική ποδοσφαιρική ομάδα από Βελιγράδι. Η μετάφραση του ονόματος της ομάδας σημαίνει "εργασία" επειδή ιδρύθηκε απόμια εταιρεία κατασκευών με το ίδιο όνομα το 1958. Γνωστοί ποδοσφαιριστές της ομάδας είναι οι Vladimir Jugović, Ljubinko Drulović, Zoran Mirković, Miroslav Đukić, Goran Bunjevčević, Željko Cicović, Slavoljub Muslin κ.α. Αγωνίζεται στο Πρωτάθλημα ποδοσφαίρου Σερβίας.
ΦΚ Νόβι Παζάρ

Η ΦΚ Νόβι Παζάρ είναι μια σερβική ποδοσφαιρική ομάδα από την πόλη Νόβι Παζάρ η οποία αγωνίζεται στο Πρωτάθλημα ποδοσφαίρου Σερβίας. Ιδρύθηκε το 1928 σαν FK Sandžak. Έδρα της ομάδας είναι το χωρητικότητας 12000 θέσεων γήπεδο Novi Pazar City Stadium.
ΦΚ Προλέτερ Ζρένιανιν

Η ΦΚ Προλέτερ Ζρένιανιν ήταν μια ποδοσφαιρική ομάδα από την πόλη Ζρένιανιν, Βοϊβοντίνα, Σερβία.
ΦΚ Βόζντοβατς

Η ΦΚ Βόζντοβατς είναι μια επαγγελματική ποδοσφαιρική ομάδα από το Βόζντοβατς, ενός δήμου του Βελιγραδίου, στη Σερβία. Αγωνίζεται στο Πρωτάθλημα ποδοσφαίρου Σερβίας. Ιδρύθηκε το 1912. Έδρα της ομάδας είναι το Μπόγιαν Μάιτς. Χρώματα της ομάδας είναι το κόκκινο και το άσπρο.
ΦΚ Γιαγκόντινα

Η ΦΚ Γιαγκόντινα είναι μια σερβική ποδοσφαιρική ομάδα από την πόλη Γιάγκοντινα. Από το 1919 που ιδρύθηκε, η ομάδα συμμετέχει στις ανώτατες κατηγορίες της Γιουγκοσλαβίας και της Σερβίας. Έδρα της ομάδας είναι το Jagodina City Stadium.
Φρίντμπεργκερ Αχ

Ο ποταμός Φρίντμπεργκερ Αχ είναι ένας μικρός ποταμός στη Βαυαρία της Γερμανίας. Είναι δεξιός παραπόταμος του Δούναβη και έχει μήκος 92 χιλιόμετρα. Οι πηγές του βρίσκονται κοντά στο χωριό Ουντερμύλχαουζεν. Κατά το μεγαλύτερο μέρος της διαδρομής του ρέει παράλληλα με τον ποταμό Λεχ. Πόλεις κατά μήκος του ποταμού είναι οι Βάιλ, Πρίτριχινγκ, Μέρινγκ, Φρίντμπεργκ, Ρέλινγκ, Τιρχάουπτεν και Ράιν. Μετά την πόλη Ράιν, ο ποταμός ρέει προς τα ανατολικά, παράλληλα με τον Δούναβη και τελικά εκβάλλει σε αυτόν κοντά στο Όμπερχαουσεν.

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
ΦΚ Τσουκαρίτσκι

Η ΦΚ Τσουκαρίτσκι είναι μια σερβική ποδοσφαιρική ομάδα από το Βελιγράδι, η οποία αγωνίζεται στο Πρωτάθλημα ποδοσφαίρου Σερβίας. Μεταξύ των δεκαετιών 1990 και 2000, η ομάδα ήταν γνωστή σαν Τσουκαρίτσκι Στάνκομ λόγω χορηγιών. Είναι η πρώτη ομάδα στη Σερβία που έχει αγοραστεί από επιχειρηματία.
ΦΚΜ Τιργκόβιστε

Η ΦΚΜ Τιργκόβιστε (ρουμανικά: "FCM Târgoviște") είναι μια ρουμανική ποδοσφαιρική ομάδα από την Τιργκόβιστε. Ιδρύθηκε το 1950. Αγωνίζεται στη Liga III. Έχει αγωνιστεί 9 συνεχόμενες σεζόν στο Πρωτάθλημα ποδοσφαίρου Ρουμανίας.
ΚΦ Λιρία

Η ΚΦ Λιρία είναι μια επαγγελματική ποδοσφαιρική ομάδα με έδρα το Πρίζρεν, Κοσσυφοπέδιο. Η ομάδα ιδρύθηκε το 1930 και αγωνίζεται στο Πρωτάθλημα ποδοσφαίρου Κοσσυφοπεδίου. Χρώματα της ομάδας είναι το μαύρο και το άσπρο.

Είναι μία από τις παλαιότερες ομάδες του Κοσόβου. Αγωνιζόταν στις μικρότερες ομάδες της Γιουγκοσλαβίας μέχρι την έναρξη του Β' Παγκοσμίου Πολέμου, όταν η περιοχή προσαρτήθηκε στην Αλβανία και η ΚΦ Λιρία μετονομάστηκε σε Πριζρενί. Συμμετείχε μια σεζόν στο Πρωτάθλημα ποδοσφαίρου Αλβανίας το 1942. Αφότου κέρδισε τη Βόρεια Ζώνη, προκρίθηκε στην τελική φάση του τουρνουά, όπου έχασε στα ημιτελικά από τη ΚΦ Τίρανα.

Μετά το τέλος του πολέμου, η ομάδα επέστρεψε στα πρωταθλήματα της Γιουγκοσλαβίας, έχοντας αγωνιστεί κατά διαστήματα στη Β΄ κατηγορία Γιουγκοσλαβίας. Μετά τον πόλεμο του 1999, η Λιρία ξεκίνησε να συμμετέχει στο Πρωτάθλημα ποδοσφαίρου Κοσσυφοπεδίου. 

Έχει κερδίσει το Κύπελλο Κοσσυφοπεδίου τις περιόδους 2006-07 και 2009-10.
ΦΚ Βασλούι

Η ΦΚ Βασλούι είναι μια ποδοσφαιρική ομάδα από την πόλη Βασλούι της Ρουμανίας, η οποία αγωνίζεται στο Πρωτάθλημα ποδοσφαίρου Ρουμανίας, την ανώτατη κατηγορία του ρουμανικού ποδοσφαρίου. Ιδρύθηκε το 2002 σαν "Fotbal Club Municipal Vaslui" και απέκτησε το σημερινό του όνομα το 2005. 

Το 2005 προήχθηκε στη Liga I. Κάθε σεζόν εξασφαλίζει ευρωπαϊκό εισιτήριο. Το 2012 έφτασε πολύ κοντά στο πρωτάθλημα και έχασε στον τελικό του κυπέλλου. Επίσημα χρώματα της ομάδας είναι το κίτρινο και το πράσινο.
Καθαρή Σαβοΐα

Χάρτης της [[Σαβοΐα]]ς, με την σύγχρονη διοικητική διαίρεση της περιοχής.

Η Καθαρή Σαβοΐα ήταν ιστορική επαρχία του Δουκάτου της Σαβοΐας (18ος αιώνας). Φέρει ορισμένες φορές τον τίτλο της Δουκικής Σαβοΐας λόγω της παρουσίας του Σαμπερί στα εδάφη της, το οποίο και αποτελούσε πρωτεύουσα του δουκάτου από το 1295.
ΚΣΜ Ρίμνικου Βίλτσεα

Η ΚΣΜ Ρίμνικου Βίλτσεα είναι μια ρουμανική ποδοσφαιρική ομάδα από το νομό Βίλτσεα. Αγωνίζεται στη Liga II, Seria II. Ιδρύθηκε το 2004. Είναι απόγονος του πολύ μεγαλύτερου συλλόγου Chimia Râmnicu Vâlcea, που είχε ιδρυθεί το 1946 και διαλύθηκε το 2004. Η ομάδα έχει κατακτήσει το πρωτάθλημα Liga III μία φορά, την περίοδο 2004-05. Αγωνίζεται στο Stadionul Municipal (Râmnicu Vâlcea), χωρητικότητας 12000 θέσεων.
Πάαρ

μικρογραφία|Ο ποταμός Πάαρ
Ο Πάαρ είναι ποταμός στη Βαυαρία της Γερμανίας και δεξιός παραπόταμος του Δούναβη.Για αρκετά χιλιόμετρα ρέει παράλληλα με τον ποταμό Λεχ.Κοντά στην πόλη Άουγκσμπουργκ ο ποταμός αφήνει την κοιλάδα του Λεχ και στρέφεται ΒΑ προς την πόλη Ίνγκολσταντ.Εκβάλλει στον Δούναβη κόντα στην πόλη Βόχμπουργκ.Πόλεις κατά μήκος του ποταμού είναι οι Έγκλινγκ,Μέρινγκ,Άισαχ,Σρόμπενχαουσεν και Μάντσινγκ.
Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Λεωφόρος Βουλιαγμένης

Η Λεωφόρος Βουλιαγμένης (ή Εθνική Οδός 80, ΕΟ80) είναι λεωφόρος της Αττικής. Είναι ο κύριος οδικός άξονας των Νοτίων Προαστίων. Το συνολικό μήκος της είναι 15,3 χιλιόμετρα.

Ξεκινά από το κέντρο, σχεδόν, της Αθήνας και καταλήγει στις αρχές του Δήμου Βουλιαγμένης, σε σύνδεση με την Λεωφόρο Ποσειδώνος. Η Λεωφόρος Βουλιαγμένης δεν έχει ενιαίο σχεδιασμό καθώς ξεκινά με δύο διαφορετικούς δρόμους στο ύψος του Παγκρατίου, για να γίνει ενιαία Λεωφόρος στο ύψος του Αγίου Δημητρίου.

Διαθέτει τρεις λωρίδες κυκλοφορίας ανά κατεύθυνση ενώ υπάρχουν παράλληλα και εσωτερικοί δρόμοι για την εξυπηρέτηση της τοπικής κίνησης. Το μεγάλο μειονέκτημα της βρίσκεται στην παρουσία δεκάδων φαναριών ενώ υπάρχουν μόλις δυο ανισόπεδοι κόμβοι σε όλη της την εκταση, στο ύψος της Αργυρούπολης και στην είσοδο του Ανατολικού Αεροσταθμου του πρώην Αεροδρομιου του Ελληνικού. Πάνω στον άξονα βρίσκονται εκατοντάδες εμπορικές επιχειρήσεις και το εμπορικό κέντρο "Athens Metro Mall" που λειτούργησε για πρώτη φορά το 2011.
Puppy Linux

Το Puppy Linux είναι ένα ανοικτού κώδικα, ελεύθερο και δωρεάν λειτουργικό σύστημα βασισμένο στον πυρήνα Linux. Όλο το σύστημα μπορεί να τρέχει στη μνήμη του υπολογιστή επιτρέποντας την αφαίρεση του μέσου από το οποίο φορτώθηκε. Η διανομή ξεκίνησε από τον Barry Kauler το 2003.
ΦΚ Σπόρτουλ Στουντεντέσκ

Η ΦΚ Σπόρτουλ Στουντεντέσκ είναι μια ρουμανική επαγγελματική ποδοσφαιρική ομάδα από το Βουκουρέστι, η οποία αγωνίζεται στη Liga II. Έδρα της ομάδας είναι το Stadionul Regie.

Ιδρύθηκε το 1916 και είναι ένας από τους παλαιότερους και ενεργούς συλλόγους της χώρας. Η καλύτερη ευρωπαϊκή πορεί της ομάδας ήταν τη σεζόν 1979-80 όταν κέρδισε το Βαλκανικό Κύπελλο συλλόγων ποδοσφαίρου κερδίζοντας τη ΝΚ Ριέκα στον τελικό. Συμμετείχε σε ακόμα ένα τελικό της διοργάνωησης, το 1976, χάνοντας από τη Ντιναμό Ζάγκρεμπ. Στο Κύπελλο ΟΥΕΦΑ, τη σεζόν 1987-88 έφτασε μέχρι τον 3ο γύρο.

Στη Ρουμανία, η καλύτερη θέση της ομάδας ήταν η δεύτερη θέση τη σεζόν 1985-86, μία θέση πίσω από την τότε πρωταθλήτρια Ευρώπης Στεάουα Βουκουρεστίου. Στο κύπελλο Ρουμανίας έφτασε στον τελικό τρεις φορές (1938–1939, 1942–1943 και 1978–1979) αλλά ηττήθηκε και τις τρεις.
Γιάννης Γεωργαλλής

Ο Γιάννης Γεωργαλλής (Σίδνεϋ, 17 Μαΐου 1983) είναι Έλληνοαυστραλός πρώην καλαθοσφαιριστής και νυν προπονητής καλαθοσφαίρισης. Διαθέτει ύψος 2,00 μέτρα και αγωνιζόταν στις θέσεις του Σούτινγκ γκαρντ και Σμολ φόργουορντ.
Ευθύμιος Μαστροκώστας

Ο Ευθύμιος Μαστροκώστας (Ιτέα Φωκίδας, 1915 - 20 Αυγούστου 1998, Αθήνα), ήταν Έλληνας αρχαιολόγος.
Ουνιβερσιτάτεα Κραϊόβα

Η Ουνιβερσιτάτεα Κραϊόβα (ρουμανικά: "Universitatea Craiova") είναι μια ρουμανική επαγγελματική ποδοσφαιρική ομάδα από την Κραϊόβα. Είναι η πρώτη ρουμανική ομάδα που έφτασε στα ημιτελικά ευρωπαϊκής διοργάνωσης, στο Κύπελλο ΟΥΕΦΑ τη σεζόν 1982–83. 

Το 1991 η ομάδα διαλύθηκε. Στη θέση της δημιουργήθηκε η ΦΚ Ο Κραϊόβα 1948 η οποία διαλύθηκε το 2011. Το 2013 ο αθλητικός σύλλογος Ουνιβερσιτάτεα Κραϊόβα ξαναδημιούργησε το ποδοσφαιρικό του τμήμα.
ΦΚ Κορβίνουλ Χουνεντοάρα

Η ΦΚ Κορβίνουλ Χουνεντοάρα είναι μια ρουμανική, ποδοσφαιρική ομάδα από την πόλη Χουνεντοάρα. Ιδρύθηκε το 1921.
Στόγιαν Νοβάκοβιτς

Ο Στόγιαν Νοβάκοβιτς ("σερβικά : Стојан Новаковић") (Σάμπατς 1 Νοεμβρίου 1842 - Νις 18 Φεβρουαρίου 1915) ήταν Σέρβος πολιτικός, πρωθυπουργός της Σερβίας, διπλωμάτης, φιλόλογος, ιστορικός, λογοτέχνης, πρόεδρος της Σερβικής βασιλικής ακαδημίας.
Νίκολα Αλέκσιτς

Ο Νίκολα Αλέκσιτς ("σερβικά : Никола Алексић") (Στάρι Μπετσέι, Αυστροουγγαρία, 1808 - Αράντ, Αυστροουγγαρία, 1 Ιανουαρίου 1873) ήταν Σέρβος ζωγράφος και αγιογράφος. Ζωγράφισε κυρίως τέμπλα σε εκκλησιές και πορτρέτα.
ΑΦΚ Σαγκεάτα Στεζάρου

Η ΑΦΚ Σαγκεάτα Στεζάρου είναι μια ρουμανική επαγγελματική ποδοσφαιρική ομάδα από την πόλη Năvodari, Constanţa County, Ρουμανία, η οποία ιδρύθηκε το 2010. Αγωνίζεται στο Πρωτάθλημα ποδοσφαίρου Ρουμανίας μετά που κέρδισε την άνοδο στο τέλος της περιόδου 2012-13.
Βένους Βουκουρεστίου

Η Βένους Βουκουρεστίου (ρουμανικά: "Venus București") ήταν ρουμανική ποδοσφαιρική ομάδα από το Βουκουρέστι. Πριν τη διάλυση της από τις κομμουνιστικές αρχές, η Βένους ήταν η πιο πετυχημένη ποδοσφαιρική ομάδα της Ρουμανίας, κερδίζοντας 8 πρωταθλήματα Ρουμανίας. Χρώματα της ομάδας ήταν το μαύρο και το άσπρο.
Aftershock

Aftershock είναι ο τίτλος του 21ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 21 Οκτωβρίου 2013 μέσω της δισκογραφικής εταιρείας "UDR GmbH".
ΚΣ Ζιούλ Πετροσάνι

Η ΚΣ Ζιούλ Πετροσάνι είναι μια ρουμανική επαγγελματική ποδοσφαιρική ομάδα από την Πετροσάνι,Ρουμανία, η οποία έχει ιδρυθεί το 1919.
ΚΣ Τούρνου Σεβερίν

Η ΚΣ Τούρνου Σεβερίν ήταν ρουμανική επαγγελματική ποδοσφαιρική ομάδα από την Ντρομπέτα-Τούρνου Σεβερίν. Η ομάδα ιδρύθηκε το 2007 και διαλύθηκε το 2013. Το 2012, η ομάδα προβιβάστηκε στο Πρωτάθλημα ποδοσφαίρου Ρουμανίας για πρώτη φορά στη σύντομη ιστορία της. Ένα χρόνο μετά η ομάδα διαλύθηκε.
ΦΚ ΟΤΑ Αράντ

Η ΦΚ ΟΤΑ Αράντ είναι μια ποδοσφαιρική ομάδα από την πόλη Αράντ, Ρουμανία. Ιδρύθηκε το 1945. Έχει κερδίσει 6 φορές το Πρωτάθλημα ποδοσφαίρου Ρουμανίας. Μόνο οι Στεάουα Βουκουρεστίου, Ντιναμό Βουκουρεστίου και η Βένους Βουκουρεστίου κέρδισαν περισσότερους τίτλους και το Κύπελλο Ρουμανίας 2 φορές. Αγωνίζεται στη Liga II.
Εθνική Ρουμανίας U19 (ποδόσφαιρο ανδρών)

H Εθνική Ρουμανίας U19 (ποδόσφαιρο ανδρών) εκπροσωπεί τη Ρουμανία στο διεθνές ποδόσφαιρο στην ηλικία κάτω των 19 ετών και ελέγχεται από τη Ποδοσφαιρική Ομοσπονδία Ρουμανίας. Συμμετέχει στο Ευρωπαϊκό πρωτάθλημα ποδοσφαίρου U19 (πρώην U18), το οποίο έχει κερδίσει το 1962 και έφτασε μέχρι τον τελικό το 1960.
Ντράγκομιρ Γκλίσιτς

Ο Ντράγκομιρ Γκλίσιτς ("σερβικά : Драгомир Глишић") (Βέλιεβο 1 Μαρτίου 1872 - Βελιγράδι 17 Ιουνίου 1957) ήταν Σέρβος ζωγράφος και φωτογράφος των βαλκανικών πολέμων.
Μίλαν Ατσίμοβιτς

Ο Μίλαν Ατσίμοβιτς ("σερβικά : Милан Аћимовић") (Πινόσαβα 31 Μαΐου 1898 - 1945) ήταν Σέρβος πολιτικός και πρωθυπουργός της δωσίλογης κυβέρνησης κατά τη διάρκεια του Β΄ παγκοσμίου πολέμου.

Ο Ατσίμοβιτς ήταν εγκληματολόγος στο επάγγελμα, πριν από τον δεύτερο παγκόσμιο πόλεμο ήταν επικεφαλής της αστυνομίας του Βελιγραδίου. Το 1939 χρημάτισε ως υπουργός εσωτερικών του βασιλείου της Γιουγκοσλαβίας στην προ-φασιστική κυβέρνηση του Μίλαν Στογιαντίνοβιτς. Ήταν ένθερμος αντικομμουνιστής και φιλογερμανός. Ήταν σε επαφή με τις γερμανικές μυστικές υπηρεσίες πριν από το ξέσπασμα του πολέμου.
Λεχ

μικρογραφία|Ο ποταμός Λεχ μεταξύ των πόλεων Λάντσμπεργκ και Κάουφερινγκ.
μικρογραφία|Ο χάρτης του ποταμού Λεχ.
Ο Λεχ (Λατιν. Licus, Licca), ο οποίος ονομαζόταν από τον Κλαύδιο Πτολεμαίο Λικίας, ή Λικίος είναι ποταμός της Αυστρίας και της Γερμανίας. Έχει μήκος 264 χιλιόμετρα και είναι παραπόταμος του Δούναβη με συνολική λεκάνη απορροής 6.600 τετραγωνικών χιλιομέτρων. Η πηγή του βρίσκεται στο Αυστριακό κρατίδιο Φόραρλμπεργκ, όπου ο ποταμός πηγάζει από τη λίμνη Φόρμαρινζεε των Άλπεων σε υψόμετρο 1.870 μέτρων. Ρέει Β-ΒΑ και διασχίζει τα σύνορα με τη Γερμανία, δημιουργώντας τον Λέχφαλ (Lechfall), έναν καταρράκτη ύψους 12 μέτρων. Έπειτα, ο ποταμός εισέρχεται στο φαράγγι Λέχσλουχτ (Lechschlucht). Αφήνοντας τις Άλπεις, εισέρχεται σε υψόμετρο 790 μέτρων στην ορεινή πεδιάδα του Άλγκοϊ από το Φύσεν της Βαυαρίας. Στη συνέχεια ο ποταμός διαρρέει την πόλη του Φύσεν και την τεχνητή λίμνη Φόργκενζεε. Σε αυτό το σημείο ο ποταμός σχηματίζει καταρράκτες. Μετά ο ποταμός ρέει ακόμα περισσότερο προς τα βόρεια και περνάει τις πόλεις Σόνγκαου, Λάντσμπεργκ, Άουγκσμπουργκ (όπου δέχεται τα νερά του Βέρταχ) και Ράιν, προτού εκβάλλει στον ποταμό Δούναβη ακριβώς κάτω από την πόλη Ντοναουβέρτ σε υψόμετρο 410 μέτρων. Δεν είναι πλωτός εξαιτίας του πολύ χειμαρρώδους χαρακτήρα που έχει.
Λύσανδρος Μηλιαρέσης

Ο Λύσανδρος Μηλιαρέσης (1904-1937) ήταν δικηγόρος, ηγετικό στέλεχος του ΚΚΕ και γραμματέας της ΚΕ της Εργατικής Βοήθειας Ελλάδας. Απεβίωσε στις 5 Φεβρουαρίου 1937 στην Βυτίνα, σαν αποτέλεσμα των διώξεων της Δικτατορίας της 4ης Αυγούστου.
Σμούτερ

Ο Σμούτερ είναι ποταμός στη Βαυαρία της Γερμανίας. Έχει μήκος 76 χιλιόμετρα και είναι δεξιός παραπόταμος του Δούναβη. Η πηγή του βρίσκεται 6 χιλιόμετρα νότια του Σβάμπμουνχεν, στην περιοχή Σουηβία της Βαυαρίας. Ρέει προς τα βόρεια και για αρκετά χιλιόμετρα είναι παράλληλος με τον ποταμό Λεχ. Εκβάλλει στον Δούναβη κοντά στο Ντονάουβορτ. Πόλεις κατά μήκος του ποταμού είναι οι Φίσαχ, Νέουσες, Γκάμπλινγκεν και Μέρτινγκεν.
Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Τσούσαμ

Ο Τσούσαμ είναι ποταμός στη Βαυαρία της Γερμανίας. Έχει μήκος 60 χιλιόμετρα και είναι δεξιός παραπόταμος του Δούναβη. Η πηγή του είναι βόρεια του χωριού Κόνγκχαουσεν, στο δήμο Ούντεραλγκαου της Βαυαρίας. Ρέει προς τα βόρεια και εκβάλλει στον Δούναβη κοντά στην πόλη Ντονάουβορτ. Πόλεις και χωριά κατά μήκος του ποταμού είναι οι Τσίμετχαουζεν, Ντίνκελσρεμπεν, Φλάινχαουζεν,Τσούμαρσχαουζεν, Βέρτινγκεν και Μπούτενβαιζεν.
Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
ΑΦΚ Ροκάρ Βουκουρέστι

Η ΑΦΚ Ροκάρ Βουκουρέστι ήταν μια ρουμανική επαγγελματική ποδοσφαιρική ομάδα από το Βουκουρέστι, Ρουμανία.Ιδρύθηκε το 1953 και διαλύθηκε το 2009. Η ομάδα ήταν επίσης γνωστή σας "Asociaţia Sportivă a Uzinei de Autobuze Bucureşti" (1953–1968), "Autobuzul Bucureşti (1968–1993)", "AS Rocar Bucureşti (1993–2001)" και "AFC Rocar ANEFS Bucureşti (2005-2009)".
Ερτογρούλ

Ο Ερτογρούλ ή Ερτογρούλ Γαζής (1191/1198 – 1281) (τουρκικά: Ertugrul Gazi) ήταν Οθωμανός ηγεμόνας και πατέρας του Οθωμανού Σουλτάνου Οσμάν Α΄. Η ιστορική του ύπαρξη είναι επιβεβαιωμένη με νομίσματα που κόπηκαν την εποχή του γιου του Οσμάν Α΄, δεν υπάρχουν ωστόσο καθόλου πληροφορίες από την ζωή και τις δραστηριότητες του. Ο Ερτογρούλ ήταν γιος του Σουλεϊμάν Σαχ ο οποίος ήταν αρχηγός της φυλής των Καγί των Ογούζων, σαν τον γιο του είχε ονομαστεί Γαζής δηλαδή ηρωικός πολεμιστής του Ισλάμ και νικητής. Ο πατέρας του καταγόταν από την περιοχή του Τουρκμενιστάν, μετά την εισβολή του Τζένγκις Χαν στην περιοχή αναγκάστηκε να μεταναστεύσει με όλη την φυλή του στις περιοχές του βόρειου Καυκάσου, στην σημερινή Αρμενία.
Δημήτρης Αγραβάνης

Ο Δημήτρης Αγραβάνης (γενν. 20 Δεκεμβρίου 1994, Μαρούσι) είναι Έλληνας επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για τον Προμηθέα Πατρών. Συμμετείχε στο NBA Ντραφτ 2015, όπου επιλέχθηκε 59ος από τους Ατλάντα Χοκς.
Ελληνορθόδοξη Μητρόπολη Ελβετίας

Η Ελληνορθόδοξη Μητρόπολη Ελβετίας είναι δικαιοδοσία της Ορθόδοξης Εκκλησίας στην Ελβετία, η οποία υπάγεται στο Οικουμενικό Πατριαρχείο Κωνσταντινούπολης, της οποίας η έδρα βρίσκεται στο Σαμπεζί κοντά στην Γενεύη. 

Περιλαμβάνει την Ελβετική Συνομοσπονδία και το Πριγκιπάτο του Λιχτενστάϊν.

Ο επίσκοπος φέρει τον τίτλο του Μητροπολίτη Ελβετίας. Ο Μητροπολίτης είναι και ex officio πρόεδρος της Επισκοπικής Συνέλευσης όλων των Ελλήνων Ορθοδόξων εκκλησιών στην Ελβετία.
Δ΄ κατηγορία ποδοσφαίρου ανδρών Κύπρου 2006-07

Η Δ΄ κατηγορία ποδοσφαίρου ανδρών Κύπρου 2006-07 ήταν η 22η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε ο Σπάρτακος Κιτίου για 1η φορά στην ιστορία του.
Αριθμός Ελέγχου της Βιβλιοθήκης του Κογκρέσου

Ο Αριθμός Ελέγχου της Βιβλιοθήκης του Κογκρέσου ("Library of Congress Control Number" ή LCCN) είναι σειριακός αριθμός με βάση το σύστημα αρίθμησης αρχείων καταλογογράφησης στη Βιβλιοθήκη του Κογκρέσου των Ηνωμένων Πολιτειών. Δε σχετίζεται με το περιεχόμενο του κάθε βιβλίου και δεν πρέπει να συγχέεται με την ταξινόμηση της Βιβλιοθήκης του Κογκρέσου.

New Zealand Singapore to do RR and RR and RR and I am a great weekend as I have been working with a good idea ως "Αριθμός Καταλόγου Καρτών της Βιβλιοθήκης του Κογκρέσου". Η Βιβλιοθήκη του Κογκρέσου προετοίμασε κάρτες των βιβλιογραφικών πληροφοριών για τους καταλόγους της, για να πουλήσει τις σειρές αυτές των καρτών σε άλλες βιβλιοθήκες που θα ήθελαν να χρησιμοποιήσουν τους καταλόγους της. Αυτό είναι γνωστό ως συγκεντρωτική καταλογογράφηση. Σε κάθε σύνολο καρτών δόθηκε ένας σειριακός αριθμός για να βοηθήσει στον εντοπισμό τους.

Αν και οι περισσότερες από τις βιβλιογραφικές πληροφορίες έχουν πλέον δημιουργηθεί ηλεκτρονικά, αποθηκεύθηκαν και μοιράστηκαν σε άλλες βιβλιοθήκες, εξακολουθεί να υπάρχει η ανάγκη για την αναγνώριση μιας μοναδικής εγγραφής, και έτσι η LCCN συνεχίζει να εκτελεί αυτή τη λειτουργία.

Οι βιβλιοθηκονόμοι σε όλο τον κόσμο χρησιμοποιούν αυτό το μοναδικό αναγνωριστικό κατά τη διαδικασία της καταλογογράφησης στα περισσότερα βιβλία που έχουν δημοσιευθεί στις Ηνωμένες Πολιτείες. Τους βοηθά να εντοπίσουν τα σωστά δεδομένα καταλογογράφησης (γνωστά και ως αρχείο καταλογογράφησης), τα οποία η Βιβλιοθήκη του Κογκρέσου, και οι συνεργάτες της, διαθέτουν στον παγκόσμιο ιστό και σε άλλα μέσα.

Τον Φεβρουάριο του 2008, η Βιβλιοθήκη του Κογκρέσου δημιούργησε την υπηρεσία LCCN Permalink, παρέχοντας μια σταθερή διεύθυνση URL για όλους τους αριθμούς ελέγχου της Βιβλιοθήκης του Κογκρέσου.
Lincoln LS

To Lincoln LS ήταν ένα μεσαίο πολυτελές σεντάν αυτοκίνητο της κατηγορίας Ε, που κατασκευάστηκε από την αμερικανική αυτοκινητοβιομηχανία Lincoln, από τις αρχές του 1999 έως τις 3 Απριλίου 2006. Συνολικά παρήχθησαν 262.900 αντίτυπα σειράς LS. Ήταν το πρώτο μοντέλο της Lincoln στην κατηγορία των μεσαίων πολυτελών σπορ πισωκίνητων σεντάν, έχοντας έτσι ως βασικό στόχο να προσελκύσει ένα πιο νεανικό κοινό στην εταιρεία. Αντικαταστάθηκε τον Αύγουστο του 2005 από το Lincoln Zephyr.
Αντόνιο ντε Αραούζο

Ο Δον Αντόνιο ντε Αραούζο ε Αζεβέδο (14 Μαΐου 1754 - 21 Ιουλίου 1817) ήταν Πορτογάλος πολιτικός, συγγραφέας και ερασιτέχνης βοτανολόγος.
Βέρνιτς

μικρογραφία|Γέφυρα πάνω στον ποταμό Βέρνιτζ κοντά στο Χαρβούργο
Ο Βέρνιτς (Γερμ.: Wörnitz) είναι ποταμός της Γερμανίας στη Βαυαρία. Έχει μήκος 132 χιλιόμετρα και είναι αριστερός παραπόταμος του Δούναβη. Οι πηγές του βρίσκονται στο Σίλινγκσφυρστ, στη Μέση Φρανκονία της Βαυαρίας. Ρέει προς τα νότια, διαρρέει τον κρατήρα Νέρντλινγκερ Ρις (Nördlinger Ries) και εκβάλλει στον Δούναβη στο Ντοναουβέρτ (Donauwörth). Πόλεις κατά μήκος του ποταμού είναι οι Βέρνιτς, Ντίνκελσμπυλ, Βασερτρύντινγκεν, Έτινγκεν,Χάρμπουργκ και Ντοναουβέρτ.

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Μπρεντς

μικρογραφία|Η πηγή του ποταμού Μπρεντς

Ο Μπρεντς (γερμ.: Brenz) είναι ποταμός της Βάδης-Βυρτεμβέργης και της Βαυαρίας στη Γερμανία. Έχει συνολικό μήκος 52 χλμ. και είναι αριστερός παραπόταμος του Δούναβη. Η πηγή του βρίσκεται στην πόλη Κενιγκσμπρόν και εκβάλλει στο Δούναβη στην πόλη Λάουινγκεν. Διαρρέει τις πόλεις Κενιγκσμπρόν, Χάιντενχαϊμ, Γκίνγκεν και Λάουινγκεν.

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Παγκόσμιο Οικονομικό Κέντρο Σαγκάης

thumb|250px|Το Παγκόσμιο Οικονομικό Κέντρο Σαγκάης
Το Παγκόσμιο Οικονομικό Κέντρο Σαγκάης (κινέζικα: 上海环球金融中心, αγγλικά: "Shanghai World Financial Center", συντομογραφία: "SWFC") είναι ψηλός ουρανοξύστης ο οποίος βρίσκεται στην Σαγκάη, Κίνα. Το κτίριο έχει ύψος 492 μέτρα. Ο ουρανοξύστης σχεδιάστηκε από τον Κον Πέντερσεν Φοξ και αναπτύχθηκε από την εταιρία Mori Building Company, με την Leslie E. Robertson Associates σαν μηχανικό και τις China State Construction Engineering Corp και Shanghai Construction (Group) General Co. ως κύριους κατασκευαστές του. Είναι ουρανοξύστης μικτών χρήσεων, καθώς στεγάζει γραφεία, ξενοδοχεία, αίθουσες συνεδρίασης, παρατηρητήρια και καταστήματα. Το ξενοδοχείο Παρκ Χαγιάτ Σανγκάη καταλαμβάνει τους ορόφους 79 έως 93 και είναι το δεύτερο ψηλότερο ξενοδοχείο στο κόσμο.

Η κατασκευή άρχισε το 1997 και τις 14 Σεπτεμβρίου 2007 ολοκληρώθηκε η οροφή του ουρανοξύστη σε ύψος 492,0 μέτρων, κατατάσσοντάς τον εκείνη την εποχή ως το δεύτερο ψηλότερο κτίριο στο κόσμο, μετά το Ταϊπέι 101, και ψηλότερος στην ηπειρωτική Κίνα. Επίσης είχε το ψηλότερο πάτωμα και την ψηλότερη οροφή, δύο κατηγορίας που χρησιμοποιούνται για τον προσδιορισμό του ψηλότερου κτιρίου. Ο ουρανοξύστης άνοιξε στις 28 Αυγούστου 2008 και το παρατηρητήριο στις 30 Αυγούστου. Το παρατηρητήριο αυτό ήταν το ψηλότερο την εποχή που κατασκευάστηκε, σε ύψος 474 μέτρων.

Ο ουρανοξύστης εγκωμιάστηκε για τη σχεδίασή του και ονομάστηκε από αρχιτέκτονες ως ο καλύτερος ουρανοξύστης που είχε ολοκληρωθεί το 2008. Το 2013, ο κοντινός υπό κατασκευή Πύργος της Σαγκάης ξεπέρασε σε ύψος το Παγκόσμιο Οικονομικό Κέντρο της Σαγκάης. Μαζί, το Παγκόσμιο Οικονομικό Κέντρο της Σαγκάης, ο Πύργος της Σαγκάης και ο Πύργος Τζιν Μάο σχηματίζουν την πρώτη κοντινή συνάθροιση ουρανοξυστών άνω των 300 μέτρων.
ΧΦΚ Χάαρλεμ

Η ΧΦΚ Χάαρλεμ ήταν ολλανδική ποδοσφαιρική ομάδα από την πόλη Χάαρλεμ. Ιδρύθηκε το 1889 και διαλύθηκε το 2010. Η ομάδα κατέκτησε το Ολλανδικό πρωτάθλημα ποδοσφαίρου το 1946 και έφτασε πέντε φορές στον τελικό του Κυπέλλου Ολλανδίας, φτάνοντας στην κατάκτησή του το 1902 και το 1912. Είχε φτάσει μέχρι το δεύτερο γύρο του Κυπέλλου ΟΥΕΦΑ την περίοδο 1982-83, χάνοντας από τη Σπαρτάκ Μόσχας της ΕΣΣΔ. 

Η Χάαρλεμ κήρυξε σε πτώχευση στις 25 Ιανουαρίου του 2010 και αποκλείστηκε από το επαγγελματικό ποδόσφαιρο, με άμεση ισχύ. Έπαιξε τον τελευταίο της επαγγελματικό αγώνα στις 22 Ιανουαρίου 2010, χάνοντας 3-0 από την Εξέλσιορ.
ΦΚ Ντόρντρεχτ

Η ΦΚ Ντόρντρεχτ είναι μια ποδοσφαιρική ομάδα από την πόλη Ντόρντρεχτ στην Ολλανδία, η οποία αγωνίζεται στην Εέρστε Ντιβίζιε.
Σχιντάμσε ΦΦ

Η Σχιντάμσε ΦΦ, γνωστή και ως SVV, ήταν μια ολλανδική επαγγελματική ποδοσφαιρική ομάδα από την πόλη Σχιντάμ. Ιδρύθηκε το 1904 και κέρδισε τον πρώτο εθνικό της τίτλο το 1949. Το 1991 συγχωνεύτηκε με τη Ντόρτντρεχτ'90, δημιουργώντας τη ΦΚ Ντόρντρεχτ. Η SVV εξακολουθεί να αγωνίζεται στα ερασιτεχνικά πρωταθλήμα ως σήμερα.
ΦΚ Ντεν Μπος

Η ΦΚ Ντεν Μπος (ολλανδικά: "FC Den Bosch") είναι ποδοσφαιρική ομάδα από την Ολλανδία. Ιδρύθηκε στις 18 Αυγούστου 1965 σαν ΦΚ Ντεν Μπος/ΜΦΦ. Είναι ο διάδοχος των ομάδων ΜΦΦ (1906) και Wilhelmina (1890). Έδρα της ομάδας είναι το Στάδιο ντε Φλιέρτ, χωρητικότητας 8.500 θέσεων. Από την ΦΚ Ντεν Μπος ξεκίνησε την επαγγελματική καριέρα του ο Ρουντ Φαν Νίστελροϊ.
ΑΓΟΒΒ Άπελντοορν

Η ΑΓΟΒΒ Άπελντοορν είναι μια ολλανδική ποδοσφαιρική ομάδα από την πόλη Άπελντοορν. Ιδρύθηκε στις 25 Φεβρουαρίου 1913. Το 1954 έγινε επαγγελματική ομάδα και συμμετείχε σε επαγγελγματικά πρωταθλήματα, αλλά επέστρεψε στα ερασιτεχνικά το 1971 λόγω οικονομικών προβλημάτων. Την 1 Ιουλίου 2003 επέστρεψε στα επαγγελματικά πρωταθλήματα και συγκεκριμένα στην Εέρστε Ντιβίζιε. Το 2013, το επαγγελματικό τμήμα της ομάδας χρεοκόπησε και έτσι αποκλείστηκε από τη διοργάνωση. Η επαγγελματική ομάδα έπαψε να υφίσταται, με όλους τους παίκτες (και το προσωπικό) να είναι ελεύθεροι.. Το ερασιτεχνικό τμήμα της ομάδας συνεχίζει να αγωνίζεται σε ερασιτεχνικά πρωταθλήματα.
Αλμέρε Σίτι ΦΚ

Η Αλμέρε Σίτι ΦΚ είναι μια ολλανδική ποδοσφαιρική ομάδα. Ιδρύθηκε το 2001 στην πόλη Αλμέρε. Μέχρι το 2010 ονομαζόταν FC Omniworld.

Τη σεζόν 2005-06 συμμετείχε στην Εέρστε Ντιβίζιε τερματίζοντας στη 19η θέση με 29 βαθμούς σε 38 αγώνες. Την επόμενη χρονιά τερμάτισε στη 16η θέση. Το Μάρτιο του 2010 μετονομάστηκε σε Αλμέρε Σίτι ΦΚ.
Εθνική Ολλανδίας Κ-21 (ποδόσφαιρο ανδρών)

Η Εθνική Ολλανδίας Κ-21 (ποδόσφαιρο ανδρών) είναι η εθνική ομάδα κάτω των 21 ετών της Ολλανδίας. Ελέγχεται από τη Βασιλική Ολλανδική Ποδοσφαιρική Ομοσπονδία. Η ομάδα συμμετέχει στο Ευρωπαϊκό Πρωτάθλημα Ποδοσφαίρου Κ-21, το οποίο διεξάγεται κάθε δύο χρόνια.

Ιδρύθηκε το 1976 με την καθιέρωση διοργανώσεων νέων από την ΟΥΕΦΑ. Απέτυχε να προκριθεί στα 9 από τα 15 τουρνουά. Έχει φτάσει δύο φορές μέχρι τα ημιτελικά και τρεις φορές στα προημιτελικά. Το 2006 κατάφερε να κερδίσει το τουρνουά, κατόρθωμα που επανέλαβε την επόμενη χρονιά, όταν η διοργάνωση διεξαγόταν στην Ολλανδία.
Εθνική Ολλανδίας Κ-19 (ποδόσφαιρο ανδρών)

Η Εθνική Ολλανδίας Κ-19 (ποδόσφαιρο ανδρών) εκπροσωπεί την Ολλανδία σε διεθνείς ποδοσφαιρικούς αγώνες (επίσημους και φιλικούς) σε αυτό το ηλικιακό επίπεδο. Ελέγχεται από τη Βασιλική Ολλανδική Ποδοσφαιρική Ομοσπονδία. Ο τωρινός προπονητής της ομάδας είναι ο Μάρτεν Στέκελενμπερχ. Συμμετέχει στο Ευρωπαϊκό Πρωτάθλημα Ποδοσφαίρου Κ-19.

Το 2000 συμμετείχε στην τελική φάση του τουρνουά, αλλά αποκλείστηκε στους ομίλους. Το 2001 αποκλείστηκε στον ενδιάμεσο προκριματικό γύρο, όπως και το 2002. Το 2003 αποκλείστηκε στο δεύτερο προκριματικό γύρο, όπως και το 2004 και 2005. Το 2006 δεν πέρασε από τον πρώτο προκριματικό γύρο και το 2007 αποκλείστηκε από το δεύτερο προκριματικό γύρο, όπως και το 2008, και 2009. Το 2010 συμμετείχε στην τελική φάση της διοργάνωσης, αλλά αποκλείστηκε στη φάση των ομίλων. Το 2011 και το 2012 αποκλείστηκε στο δεύτερο προκριματικό γύρο. Το 2013 συμμετείχε στην τελική φάση του τουρνουά, αλλά και πάλι αποκλείστηκε στη φάση των ομίλων.
Εθνική Ολλανδίας Κ-17 (ποδόσφαιρο ανδρών)

Η Εθνική Ολλανδίας Κ-17 (ποδόσφαιρο ανδρών) εκπροσωπεί την Ολλανδία σε αυτό το ηλικιακό επίπεδο (σε επίσημους και φιλικούς διεθνείς αγώνες ποδοσφαίρου). Ελέγχεται από τη Βασιλική Ολλανδική Ποδοσφαιρική Ομοσπονδία. Τωρινός προπονητής της ομάδας είναι ο Μίσα Φίσερ. Συμμετέχει στο Ευρωπαϊκό Πρωτάθλημα Ποδοσφαίρου Κ-17 και στο Παγκόσμιο Κύπελλο Ποδοσφαίρου Κ-17.
Γκο Αχέντ Ιγκλς

Η Γκο Αχέντ Ιγκλς είναι ποδοσφαιρική ομάδα από την πόλη Ντεφέντερ στην Ολλανδία, η οποία αγωνίζεται στο Ολλανδικό πρωτάθλημα ποδοσφαίρου. Έδρα της ομάδας είναι το γήπεδο De Adelaarshorst. Έχει κερδίσει 4 εθνικά πρωταθλήματα (1917, 1922, 1930, 1933).
Ανθρωπολογία της γλώσσας

Ανθρωπολογία της γλώσσας ή γλωσσ(ολογ)ική ανθρωπολογία ή ανθρωπογλωσσολογία ονομάζεται η διεπιστημονική μελέτη της επίδρασης της γλώσσας στην κοινωνία. Είναι ένα παρακλάδι της ανθρωπολογίας το οποίο προήλθε από την προσπάθεια καταγραφής γλωσσών υπό εξαφάνιση, και έχει εξελιχθεί τα τελευταία 100 χρόνια ώστε να συμπεριλάβει στην έρευνά της κάθε πτυχή της δομής και της χρήσης της γλώσσας.

Η ανθρωπολογία της γλώσσας εξερευνά το πως η γλώσσα πλάθει την επικοινωνία, σχηματίζει κοινωνικές ταυτότητες και ομαδικές συνεργασίες, οργανώνει μεγάλου βεληνεκούς πολιτισμικές πεποιθήσεις και ιδεολογίες, και αναπτύσσει μία κοινή πολιτσμική αναπαράσταση των φυσικών και κοινωνικών κόσμων.
Γιονγκ Άγιαξ

Η Γιονγκ Άγιαξ (ολλανδικά: "Jong Ajax") είναι η αναπληρωματική ομάδα του ΑΦΚ Άγιαξ, με βάση το Άμστερνταμ. Συμμετέχει στην Εέρστε Ντιβίζιε.

Η ομάδα συμμετείχε στην Beloften Eredivisie, ανταγωνιζόμενοι τις αναπληρωματικές ομάδες άλλων ομάδων όπως Jong PSV, ΦΚ Χρόνινγκεν και ΑΖ '67 Άλκμααρ. Έχει κερδίσει την Beloften Eredivisie 8 φορές (ρεκόρ τίτλων) και το KNVB Reserve Cup 3 φορές, όταν η πιο πετυχημένη αναπληρωματική ομάδα της Ολλανδίας. Κερδίζοντας την Beloften Eredivisie, είχε το δικαίωμα να συμμετάσχει στο Κύπελλο Ολλανδίας (ποδόσφαιρο ανδρών), φτάνοντας μέχρι τα ημιτελικά σε 3 περιπτώσεις.

Από το 2013-14 η ομάδα συμμετέχει στην Εέρστε Ντιβίζιε.. Προηγουμένως αγωνιζόταν στην Beloften Eredivisie η οποία ήταν πρωτάθλημα για αναπληρωματικές ομάδες που δεν περιλαμβανόταν στις επαγγελματικές ή ερασιτεχνικές δομές των πρωταθλημάτων της χώρας. Οι ποδοσφαιριστές επιτρεπόταν να μετακινούνται ελεύθερα μεταξύ αναπληρωμαικής και πρώτης ομάδας κατά τη διάρκεια της σεζόν. Αυτό δεν ισχύει πλέον, αφού η ομάδα αγωνίζεται στην Εέρστε Ντιβίζιε, το δεύτερο επίπεδο του επαγγελματικού ποδοσφαίρου της Ολλανδίας. Έδρα της ομάδας είναι το Σπόρτπαρκ Ντε Τόεκομστ και σε μερικές περιπτώσεις το Άμστερνταμ Αρίνα. League |publisher=NOS.nl |accessdate=2013-07-04}}</ref>
Μηχανική μετάφραση

Η Μηχανική μετάφραση είναι το υπο-πεδίο της υπολογιστικής γλωσσολογίας που μελετά την χρήση λογισμικών ώστε να μεταφράσει αυτόματα κείμενα από μία φυσική γλώσσα σε μία άλλη.

Στο βασικό της επίπεδο, η μηχανική μετάφραση πραγματοποιεί απλές αντικαταστάσεις λέξεων από μία φυσική γλώσσα σε μία άλλη, παρ'όλα αυτά, αυτή η τεχνική από μόνη της αδυνατεί να παραγάγει ποιοτική μετάφραση ενός κειμένου, καθώς συνήθως χρειάζεται η αναγνώριση ολόκληρων φράσεων και των κοντινών συμφραζόμενων τους στην στοχευόμενη γλώσσα. Η αναζήτηση της επίλυσης αυτού του ζητήματος με σώματα κειμένων και στατιστικές τεχνικές αποτελεί ένα ραγδαία αναπτυσσόμενο πεδίο, το οποίο οδηγεί σε καλύτερες μεταφράσεις, χειρισμό των διαφορών στην γλωσσική τυπολογία, μετάφραση ιδιωματικών φράσεων και αποκλεισμό των πιθανών ανωμαλιών. 

Τα σύγχρονα λογισμικά μηχανικής μετάφρασης συχνά επιτρέπουν επιπλέον παραμετροποίηση σύμφωνα με το θεματικό πεδίο ή το επάγγελμα (όπως στις καιρικές αναφορές), βελτιώνοντας έτσι το αποτέλεσμα με την ελαχιστοποίηση των επιτρεπόμενων αντικαταστάσεων. Αυτή η τεχνική είναι ιδιαίτερα αποτελεσματική σε θεματικά πεδία όπου χρησιμοποιείται επίσημη ή απαρχαιωμένη γλώσσα. Ως κατά συνέπεια, η μηχανική μετάφραση μπορεί να δημιουργήσει πιο εύκολα χρησιμοποιήσιμες μεταφράσεις κυβερνητικών ή νομικών κειμένων σε σύγκριση με διαλόγους ή λιγότερο τυποποιημένα κείμενα.

Με την ανθρώπινη παρέμβαση είναι δυνατόν να δημιουργηθεί ακόμη πιο βελτιωμένη μετάφραση: για παράδειγμα, κάποια συστήματα είναι ικανά να μεταφράσουν ακριβέστερα, εφόσον κάποιος χρήστης αναγνωρίσει ποιες λέξεις σε ένα κείμενο είναι κύρια ονόματα, άροντας έτσι τις αμφισημίες. Με την βοήθεια αυτών των τεχνικών, η μηχανική μετάφραση έχει αποδειχθεί ένα χρήσιμο εργαλείο για μεταφραστές, και σε κάποιες, μικρές περιπτώσεις, μπορεί να δημιουργήσει μεταφράσεις οι οποίες στη συνέχεια μπορούν να χρησιμοποιηθούν αυτές καθαυτές χωρίς τροποποιήσεις ή ανθρώπινο έλεγχο (π.χ. καιρικές αναφορές).

Η πρόοδος και οι δυνατότητες της μηχανικής μετάφρασης υπήρξαν μεγάλο θέμα συζήτησης ανά τα χρόνια. Από την δεκαετία του 1950, ένας μεγάλος αριθμός ακαδημαϊκών έχει αμφισβητήσει την δυνατότητα να επιτευχθεί κάποια στιγμή εντελώς αυτόματη μηχανική μετάφραση υψηλής ποιότητας. Κάποιοι κριτικοί ισχυρίζονται, επίσης, πως υπάρχουν θεμελιώδη εμπόδια στην αυτοματοποίηση της διαδικασίας της μετάφρασης.
Θεοχάρης Σαρίκας

Ο Θεοχάρης Σαρίκας ή "καπετάν Ζαρκάδας" ήταν Έλληνας Μακεδονομάχος οπλαρχηγός από τη Άφυτο Χαλκιδικής.
Στεάουα Μιζίλ

H Στεάουα Μιζίλ ήταν μια ομάδα ρουμάνικη ποδοσφαίρου από την πόλη Μιζίλ. Ιδρύθηκε το 1954. Την περίοδο 1984-1997 η ομάδα συμμετείχε στο πρωτάθλημα δεύτερης κατηγορίας της Ρουμανία. Έδρα της ομάδας ήταν το Στάδιο Τινερέτουλουι στο Μιζίλ, χωρητικότητας 5000 θέσεων. Η ομάδα διαλύθηκε το 2006.
Δημήτριε Τσίνταρος Μάρκοβιτς

Ο Δημήτριε Τσίνταρος Μάρκοβιτς (σερβικά : Димитрије Цинцар-Марковић) (Σάμπατς 6 Σεπτεμβρίου 1849 - Βελιγράδι 11 Ιούνη 1903) ήταν πρωθυπουργός του Βασιλείου της Σερβίας από τις 20 Νοέμβριου 1902 έως τις 11 Ιουνίου του 1903, διοικητής της Σερβικού στρατού, αρχηγός του επιτελείου στρατού, γερουσιαστής στα δύο πρώην σώματα του Σερβικού κοινοβουλίου, καθηγητής της στρατιωτικής σχολής Ευελπίδων. Ως στενότερος συνεργάτης του βασιλιά Μίλαν Ομπρένοβιτς έκανε μία σημαντική μεταρρύθμιση τη διεύρυνση και βελτίωση του στρατού του Βασιλείου της Σερβίας , η οποία επέτρεψε στρατιωτικές επιτυχίες στους Βαλκανικούς πολέμους. Σκοτώθηκε κατά το πραξικόπημα 29 Μαΐου 1903.
Πάτνα

To γκουντβάρα (ναός λατρείας των [[Σιχισμός|Σιχιστών]]) της Πάτνα
H Πάτνα (αγγλικά: "Patna") είναι πρωτεύουσα της Ινδικής πολιτείας Μπιχάρ. Σύμφωνα με την απογραφή του 2011, η Πάτνα έχει 1.683.200 κατοίκους και είναι η μεγαλύτερη πόλη στη πολιτεία, δεύτερη μεγαλύτερη στην Ανατολική Ινδία, μετά την Καλκούτα και 19η μεγαλύτερη στο σύνολο της χώρας. Η πόλη είναι χτισμένη στις νότιες όχθες του Γάγγη, στο σημείο που δέχεται τα νερά του Γκάντακ, στο ανατολικό τμήμα της πεδιάδας του Γάγγη σε υψόμετρο 53 μέτρων.
Ζιγκί Μπαντιμπανγκά

Ο Ζιγκί Μπαντιμπανγκά (γεννημένος στις 26 Νοεμβρίου 1991) είναι Βέλγος ποδοσφαιριστής, με καταγωγή από το Κονγκό. Αγωνίζεται στον Αστέρας Τρίπολης από τον Ιούνιο του 2014.
Πατρίς Αμπαντά

Ο Πατρίς Αμπαντά Ετόνγκ (γεννημένος στις 3 Αυγούστου 1978, στη Γιαουντέ) είναι Καμερουνέζος πρώην διεθνής ποδοσφαιριστής. Η θέση στην οποία αγωνιζόταν ήταν αυτή του κεντρικού αμυντικού.

Αγωνίστηκε μεταξύ άλλων για λογαριασμό του Απόλλων Καλαμαριάς στην Ελλάδα και της Σπάρτα Πράγας στην Τσεχία.

Αγωνίστηκε με την Καμερούν και συμμετείχε μαζί της στο Παγκόσμιο Κύπελλο του 1998, και τους Θερινούς Ολυμπιακούς Αγώνες του 2000, όπου το Καμερούν κατέκτησε το χρυσό μετάλλιο.
Χριστιανική και Δημοκρατική Ένωση-Τσεχοσλοβάκικο Λαϊκό Κόμμα

Η Χριστιανική και Δημοκρατική Ένωση-Τσεχοσλοβάκικο Λαϊκό Κόμμα (τσεχ. "Křesťanská a demokratická unie – Československá strana lidová") είναι ένα πολιτικό κόμμα της Τσεχίας, το οποίο εκφράζει χριστιανοδημοκρατικές απόψεις. Είναι ένα από τα παλαιότερα κόμματα της Τσεχίας, καθώς ιδρύθηκε το 1919. Στις εκλογές του 2013, το κόμμα κέρδισε για πρώτη φορά έδρες στο κοινοβούλιο από τις εκλογές του 2010, καθώς συγκέντρωσε το 6,78% των ψήφων και 14 από τις συνολικά 200 έδρες.
Το κόμμα διαθέτει σχετικά μεγάλες περιουσίες και μιαν ευρεία βάση μέλους, ειδικά στη Μοραβία.
Κλήρου

Η Κλήρου είναι κοινότητα της επαρχίας Λευκωσίας στην Κύπρο.

Ο μεγάλος αριθμός αρχαίων ταφών και τα κατάλοιπα που βρέθηκαν, μαρτυρούν ότι η περιοχή κατοικήθηκε κατά την Ύστερη Εποχή του Χαλκού, από Αρκαδοκύπριους Έλληνες αποίκους.
Αλεξί Μποσετί

Ο Αλεξί Μποσετί, γεννημένος στις 23 Απριλίου 1993 στη Νις, είναι Γάλλος ποδοσφαιριστής, ο οποίος αγωνίζεται στη θέση του επιθετικού για λογαριασμό της ΟΖΚ Νις.
Theatre of Pain

Το 'Theatre of Pain' είναι ο τρίτος στούντιο δίσκος του αμερικανικού χέβι μέταλ συγκροτήματος Mötley Crüe. Έγινε 4 φορές πλατινένιο στις ΗΠΑ και ήταν το πρώτο άλμπουμ του συγκροτήματος που έφτασε στο αμερικανικό Top 10 και σηματοδότησε τη στροφή των Mötley Crüe προς ένα πιο εμπορικό ήχο και εικόνα, σε αντίθεση με τον πιο παραδοσιακό χέβι μέταλ ήχο των προηγούμενων δύο δίσκων, Too Fast for Love και Shout at the Devil.
Ερίκ Μπωτεάκ

Ο Ερίκ Μπωτεάκ, γεννημένος στις 24 Αυγούστου 1987 στο Μπανιόλ-συρ-Σεζ, είναι Γάλλος ποδοσφαιριστής, ο οποίος αγωνίζεται ως επιθετικός μέσος για λογαριασμό της Oμονοια Λευκωσιας.
Νεμάνια Πεϊτσίνοβιτς

Ο Νεμάνια Πεϊτσίνοβιτς (Σέρβικα Κυριλλικά: Немања Пејчиновић, γεννημένος στις 4 Νοεμβρίου 1987 στο Κραγκούγιεβατς) είναι Σέρβος ποδοσφαιριστής, ο οποίος αγωνίζεται για λογαριασμό της ΟΖΚ Νις.
Σιγισμούνδος της Αγίας Ρωμαϊκής Αυτοκρατορίας

Ο Σιγισμούνδος της Αγίας Ρωμαϊκής Αυτοκρατορίας ή Σιγισμόνδος, γνωστός και ως Σιγισμούνδος του Λουξεμβούργου ("Sigismund von Luxemburg", 15 Φεβρουαρίου 1368 – 9 Δεκεμβρίου 1437) ήταν πρίγκιπας-εκλέκτορας του Βρανδεμβούργου από το 1378 έως το 1388 και από το 1411 έως το 1415, βασιλιάς της Ουγγαρίας και της Κροατίας από το 1387, βασιλιάς της Γερμανίας από το 1411, βασιλιάς της Βοημίας από το 1419, βασιλιάς της Ιταλίας από το 1431 και αυτοκράτορας της Αγίας Ρωμαϊκής Αυτοκρατορίας για τέσσερα χρόνια από το 1433 έως το 1437. O Σιγισμούνδος ήταν μία από τις κινητήριες δυνάμεις που βρισκόταν πίσω από το Συμβούλιο της Κωνσταντίας, που έληξε το Παπικό Σχίσμα, αλλά στο τέλος οδήγησε στους πολέμους των Χουσσιτών, που κυριάρχησαν στη μεταγενέστερη περίοδο της ζωής του Σιγισμούνδου. Θάφτηκε στο Ναγκυβάραντ, του βασιλείου της Ουγγαρίας.
Γιάννης Μπέρτος

Ο Γιάννης Μπέρτος (1903 - Άγνωστο) ήταν Έλληνας ηθοποιός, αδελφός της επίσης ηθοποιού Αλεξάνδρας Δέλτα-Μπέρτου (1909-). Τις δεκαετίες του '50, '60 και '70, έλαβε μέρος σε πολλούς θιάσους, θεατρικές παραστάσεις και κινηματογραφικές ταινίες. Είναι μέλος του Σ.Ε.Η. από το 1927.
Είναι άγνωστη η ημερομηνία του θανάτου του.
Διαδικτυακή γλωσσολογία

Ο όρος Διαδικτυακή γλωσσολογία είναι ένας υπο-κλάδος της γλωσσολογίας που εισήγαγε πρώτος ο γλωσσολόγος Ντέιβιντ Κρύσταλ. Μελετά τα καινούρια γλωσσικά ύφη και γλωσσικές δομές που έχουν εμφανιστεί υπό την επίδραση του Διαδικτύου και άλλων νέων Μέσων, όπως είναι τα SMS και η αποστολή μηνυμάτων. Από την απαρχή της Αλληλεπίδρασης ανθρώπου-υπολογιστή, η οποία οδήγησε στην επικοινωνία μέσω υπολογιστή και στην επικοινωνία μέσω Διαδικτύου, οι ειδικοί έκριναν πως η γλωσσολογία παίζει έναν πολύ σημαντικό ρόλο σε σχέση με την διεπαφή και και ευχρηστία του Ιστού. Μελετώντας την ανερχόμενη γλώσσα του Διαδικτύου είναι δυνατόν να βελτιωθεί η εννοιολογική οργάνωση, μετάφραση και ευχρηστία του Ιστού. Αυτό προσφέρει οφέλη και στους γλωσσολόγους και στους χρήστες του Διαδικτύου.

Η έρευνα της διαδικτυακής γλωσσολογίας μπορεί αποτελεσματικά να επιτευχθεί μέσω τεσσάρων κύριων προοπτικών: της κοινωνιογλωσσολογίας, της εκπαίδευσης, της στυλιστικής και της εφαρμοσμένης γλωσσολογίας. Περαιτέρω διαστάσεις έχουν εξελιχθεί ως αποτέλεσμα των περαιτέρω τεχνολογικών εξελίξεων, οι οποίες περιλαμβάνουν την ανάπτυξη του Ιστού ως σώμα κειμένων και την διάδοση και επίδραση της στυλιστικής ποικιλομορφίας που δημιουργήθηκε από της διάδοση του διαδικτύου, μέσω των μαζικών μέσων ενημέρωσης και της λογοτεχνίας. Λόγω των συνεχώς αυξανόμενων χρηστών του Διαδικτύου, το μέλλον της διαδικτυακής γλωσσολογίας παραμένει εν εξελίξει καθώς καινούριες υπολογιστικές τεχνολογίες συνεχίζουν να εμφανίζονται και οι άνθρωποι προσαρμόζουν τις γλώσσες τους σε αυτά τα νέα μέσα ενημέρωσης. Το Διαδίκτυο παίζει έναν σημαντικό ρόλο στην ενδυνάμωση και απόσπαση της προσοχής μακριά από την χρήση των γλωσσών.
KSnapshot

Το KSnapshot είναι μια εφαρμογή που επιτρέπει την λήψη screenshots της οθόνης ή μέρους αυτής. Αποτελεί μέλος του πακέτου λογισμικού του KDE και είναι ελεύθερο λογισμικό, αδειοδοτημένο με την GNU General Public License.
Αλέξα Γιοβάνοβιτς

Ο Αλέξα Γιοβάνοβιτς ("σερβικά: Алекса Јовановић", 31 Αυγούστου 1846 - Βελιγράδι 6 Μαΐου 1920) ήταν συγγραφέας, νομικός και πολιτικός της Σερβίας. Διετέλεσε υπουργός και πρόεδρος του Βασιλείου της Σερβίας.
Μιχαήλο Ζίβκοβιτς

Ο Μιχαήλο Ζίβκοβιτς ("σερβικά : Михаило Живковић") (Βελιγράδι 29 Αυγούστου 1856 - Βελιγράδι 28 Απριλίου 1930) ήταν Σέρβος στρατιωτικός και υπουργός άμυνας. Συμμετέχων στον Σερβοτουρκικό πόλεμο του 1876-1878, στον σερβοβουλγαρικό πόλεμο του 1885, τους Βαλκανικούς Πολέμους και τον πρώτο παγκόσμιο πόλεμο.
Ντράγκαν Σουτάνοβατς

Ο Ντράγκαν Σουτάνοβατς ("σερβικά : Драган Шутановац") (Βελιγράδι, 24 Ιουλίου 1968) είναι πολιτικός της Σερβίας και πρώην υπουργός άμυνας της Δημοκρατίας της Σερβίας. Πρώην αντιπρόεδρος του Δημοκρατικού κόμματος, μέλος της εκτελεστικής επιτροπής και ο γενικός του Δημοκρατικού κόμματος.
Νεμπόισα Ρόντιτς

Ο Νεμπόισα Ρόντιτς ("σερβικά : Небојша Родић") είναι πολιτικός της Σερβίας, ο σημερινός υπουργός άμυνας της Δημοκρατίας της Σερβίας μέλος της κυβέρνησης Ίβιτσα Ντάτσιτς.

Γεννήθηκε το 1953 και σπούδασε νομικά και στην στρατιωτική σχολή "Τίτο". Εργάστηκε σε διάφορες δημόσιες θέσεις σε υπουργεία κυρίως. Είχε εκλεγεί βουλευτής της Σερβικής εθνοσυνέλευσης όπου ήταν και αναπληρωτής γραμματέας της. Έχει υπηρετήσει και ως διευθυντής στο γυμνάσιο τεχνολογίας του Σάμπατς.

Είναι μέλος του Προοδευτικού κόμματος της Σερβίας, είναι υπουργός άμυνας από τις 27 Ιουλίου 2012.

Έχει γράψει το βιβλίο "Све Владе Србије од 1804".
Γιώργος Καφταντζής

Ο Γιώργος Καφταντζής (22 Μαρτίου 1920 - 12 Μαρτίου 1998) ήταν Έλληνας συγγραφέας, ποιητής και πεζογράφος από την Ηράκλεια Σερρών.
Χεσούς Ουέρτα ντε Σότο

Ο Χεσούς Ουέρτα ντε Σότο (Jesús Huerta de Soto Ballester) (Μαδρίτη, 1956) είναι ένας από τους κύριους εκπροσώπους της σύγχρονης Αυστριακής Σχολής Οικονομικής Σκέψης και πολιτικός φιλόσοφος. Είναι καθηγητής Πολιτικής Οικονομίας στο Πανεπιστήμιο Rey Juan Carlos στη Μαδρίτη της Ισπανίας. Είναι κάτοχος δύο διδακτορικών διπλωμάτων: ένα στη Νομική επιστήμη, το 1984, και ένα στην Οικονομική επιστήμη, το 1992, αμφότερα από το Πανεπιστήμιο Complutense στη Μαδρίτη.
Λεκτική επικοινωνία

Η λεκτική επικοινωνία είναι η ακουστική μορφή μεταφοράς των ιδεών, των σκέψεων και των οδηγιών, ή οδηγίες που χρησιμοποιούν οι φωνητικές χορδές και το στόμα του ομιλητή για να μεταδώσουν μία έννοια στον αέρα και αναγκάζοντας κατά συνέπεια τα κύματα του ήχου να μεταφερθούν στους κατάλληλους δέκτες του ακροατή, με συνέπεια έναν μετασχηματισμό της διανόησης και των εικόνων ή των συμβόλων που θα επιτρέψουν στο δέκτη να επεξεργαστεί την έννοια αυτού του οποίου έχει ειπωθεί. Είναι η επικοινωνία που διεξάγεται με τη χρήση του λόγου. Λεκτική επικοινωνία μπορεί να γίνει και μέσω συσκευών όπως: κινητό, Η/Υ, κλπ.

Κατηγορία:Ακουστική
Σαλό

Το Σαλό (ιταλικά: "Salò") είναι κωμόπολη στην επαρχία της Μπρέσια στην περιοχή της Λομβαρδίας (βόρεια Ιταλία, στις όχθες της λίμνης Γκάρντα στην οποία έχει το μεγαλύτερο χώρο περίπατου. Η πόλη ήταν πρωτεύουσα της Ιταλικής Κοινωνικής Δημοκρατίας 1943-1945, η οποία συχνά αποκαλείται η «Δημοκρατία του Σαλό» (Repubblica di Salò).
Τώσινγκε

Το Τώσινγκε (δανικά: "Tåsinge") είναι νησί της Δανίας. Έχει έκταση 70 χλμ² και πληθυσμό 6.187 κατοίκους (2010). Πρωτεύουσα και μεγαλύτερη πόλη είναι το Βίντεμπυ με 2.304 κατοίκους (2012). Το Τώσινγκε ανήκει διοικητικά στην περιοχή της Νότιας Δανίας.
Μιχαήλο Ράσιτς

Ο Μιχαήλο Ράσιτς ("σερβικά : Михаило Рашић") (Αλέκσινατς 13 Ιουνίου 1858 - Βελιγράδι 17 Φεβρουαρίου 1932) ήταν πολιτικός και στρατιωτικός της Σερβίας και της Γιουγκοσλαβίας. Υπουργός Άμυνας του Βασιλείου της Σερβίας κατά τον πρώτο παγκόσμιο πόλεμο, μετά το τέλος του πολέμου στο Βασίλειο της Γιουγκοσλαβίας συνέχισε ως υπουργός άμυνας.
Σέντρικ Σίμονς

Ο Σέντρικ "Σεντ" Σίμονς ή απλά Σίμονς (Σάρλοτ (Βόρεια Καρολίνα), 3 Ιανουαρίου 1986) είναι επαγγελματίας Αμερικανός με Βουλγαρική υπηκοότητα καλαθοσφαιριστής ¡. Ο Σέντρικ Σίμονς έχει πραγματοποιήσει διεθνείς συμμετοχές με την Εθνική Ομάδα μπάσκετ της Βουλγαρίας. Έχει ύψος 2,06 μ. και αγωνίζεται τόσο σαν πάουερ φόργουορντ όσο και σαν σέντερ.
Ιωάννης Παπαπέτρου

Ο Ιωάννης Παπαπέτρου (Πάτρα, 30 Μαρτίου 1994) είναι Έλληνας επαγγελματίας διεθνής καλαθοσφαιριστής. Αγωνίζεται με ύψος 2.06 μ., ως Σμολ φόργουορντ για τον Παναθηναϊκό, ενώ αποτελεί και τον αρχηγό της ομάδας. Πατέρας του είναι ο παλαίμαχος καλαθοσφαιριστής του Παναθηναϊκού, Αργύρης Παπαπέτρου.
Νικ Μένζα

Ο Νικ Μένζα (αγγλικά: "Nick Menza", 23 Ιουλίου 1964 – 21 Μαΐου 2016) ήταν Αμερικανός μουσικός γεννημένος στη Γερμανία, γνωστός για τη συμμετοχή του στο heavy metal συγκρότημα των Megadeth από το 1989 ως το 1998, με μία σύντομη επιστροφή το 2004.
Μπρεντ Πέτγουεϊ

Ο Μπρέντον Λα Τζέιμς Πέτγουεϊ ή απλά Μπρεντ Πέτγουεϊ (γεννημένος στις 12 Μαΐου 1985) είναι Αμερικανός πρώην επαγγελματίας καλαθοσφαιριστής και νυν παίκτης στην ομάδα e-sports του Παναθηναϊκού. Έχει ύψος 2,05 μ. και αγωνιζόταν στη θέση πάουερ φόργουορντ.
Στόγιαν Πρότιτς

Ο Στόγιαν Πρότιτς ("σερβικά : Стојан Протић") (Κρούσεβατς 28 Ιανουαρίου 1857 - Βελιγράδι 28 Οκτωβρίου 1923) είναι Σέρβος πολιτικός, συγγραφέας και ένας από τους ιδρυτές του Ριζοσπαστικού κόμματος της Σερβίας. Πολλές φορές ήταν υπουργός Οικονομικών και εσωτερικών. Μετά τον πρώτο παγκόσμιο πόλεμο σχημάτισε την πρώτη κυβέρνηση του Βασιλείου των Σέρβων, Κροατών και Σλοβένων, και ήταν ο πρώτος πρωθυπουργός της Γιουγκοσλαβίας.
Λοκομοτίβι Τιφλίδας

Η Λοκομοτίβι Τιφλίδας είναι μια γεωργιανή ποδοσφαιρική ομάδα, που εδρεύει στην πρωτεύουσα Τιφλίδα και ιδρύθηκε το 1936. Την εποχή της ΕΣΣΔ η ομάδα ήταν μέλος της Σοβιετικής εθελοντικής αθλητικής κοινωνίας Λοκομοτίβ. Η ομάδα σχετίζεται στενά με την κρατική εταιρεία σιδηροδρόμων της χώρας.
Μερτσχάλι Οζουργκέτι

Η Μερτσχάλι Οζουργκέτι είναι μια γεωργιανή ποδοσφαιρική ομάδα η οποία αωνίζεται στην Pirveli Liga, τη δεύτερη κατηγορία της Γεωργίας. Η ομάδα έχει συμμετάσχει στο Πρωτάθλημα ποδοσφαίρου Γεωργίας την περίοδο 2003-04. Ιδρύθηκε το 1936.
Μεταλούργκι Ρουστάβι

Η Μεταλούργκι Ρουστάβι (γεωργιανά: მეტალურგი რუსთავი) είναι γεωργιανή ποδοσφαιρική ομάδα, η οποία αγωνίζεται στην πόλη Ρουστάβι. Έδρα της ομάδας είναι το Στάδιο Πολάντι. Η ομάδα ιδρύθηκε το 1948 ως ΦΚ Ρουστάβι. Το 2003 διαβαθμίστηκε και γι' αυτό ενώθηκε με την ΦΚ Τιφλίδας δημιουργώντας την Ολίμπι Ρουστάβι. Το 2007 η ομάδα κέρδισε το πρώτο της πρωτάθλημα. Το 2011 μετονομάστηκε σε Μεταλούργκι Ρουστάβι.
Μίρζα Μπέγκιτς

Ο Μίρζα Μπέγκιτς (Μπιέλινα, 9 Ιουλίου του 1985) είναι Σλοβένος με βοσνιακή καταγωγή πρώην διεθνής καλαθοσφαιριστής. Έχει ύψος 216 εκ. και αγωνιζόταν στη θέση του σέντερ.
Τορπέντο Κουτάισι

Η Τορπέντο Κουτάισι (γεωργιανά: ტორპედო ქუთაისი) είναι γεωργιανή επαγγελματική ποδοσφαιρική ομάδα από την πόλη Κουτάισι, τη δεύτερη μεγαλύτερη πόλη της χώρας. Ιδρύθηκε το 1946. Τρία χρόνια μετά κέρδισε το πρωτάθλημα της χώρας. Αγωνίζεται στο στάδιο Στάδιο Ραμάζ Σενγκέλια χωρητικότητας 14.700 θεατών.
Ντιναμό Μπατούμι

Η Ντιναμό Μπατούμι είναι μια γεωργιανή ποδοσφαιρική ομάδα από το Μπατούμι, Αζαρία. Συμμετείχε στο Πρωτάθλημα ποδοσφαίρου Γεωργίας, την ανώτατη κατηγορία της χώρας μέχρι τη σεζόν 2007-08 που υποβιβάστηκε στη δεύτερη κατηγορία, Pirveli Liga. Την περίοδο 2011-12 επέστρεψε στην ανώτατη κατηγορία. Έδρα της ομάδας είναι το στάδιο Chele Arena, Kobuleti.
Έισι Λο

Ο Έισι Λο (γεννημένος στις 25 Ιανουαρίου 1985 στην πόλη Ντάλας του Τέξας) είναι Αμερικανός πρώην επαγγελματίας καλαθοσφαιριστής που τελευταία φορά αγωνίστηκε στον Ολυμπιακό Πειραιώς για το Ελληνικό Πρωτάθλημα και την Ευρωλίγκα. Έχει ύψος 1,91 μ. και αγωνιζόταν στη θέση του πόιντ γκαρντ. Από το 2018 ανήκει στο τμήμα σκάουτινγκ των Σακραμέντο Κινγκς.
Ματ Λοτζέσκι

Ο Μάθιου "Ματ" Τόμας Λοτζέσκι ή απλά Ματ Λοτζέσκι (αγγλικά: "Matt Lojeski"), (Ουισκόνσιν, 24 Ιουλίου 1985), είναι ΒελγοΑμερικάνος διεθνής (με την Εθνική Βελγίου) καλαθοσφαιριστής. Έχει ύψος 1,98 μ. και αγωνίζεται τόσο στη θέση του σούτινγκ γκαρντ όσο και του σμολ φόργουορντ.
Ντιναμό Σουχούμ

Η Ντιναμό Σουχούμ είναι μια ποδοσφαιρική ομάδα από την πόλη Σουχούμ στην Αμπχαζία. Είναι ένας από τους πιο πετυχημένους συλλόγους της χώρας. Αγωνίζεται στο Πρωτάθλημα ποδοσφαίρου Αμπχαζίας. Τα παραδοσιακά χρώματα της ομάδας είναι το μπλε και το άσπρο.
Μίντελ

Ο Μίντελ (γερμ.:Mindel) είναι ένας ποταμός της Βαυαρίας στη νότια Γερμανία. Έχει μήκος 78 χιλιόμετρα και είναι δεξιός παραπόταμος του Δούναβη. Ο ποταμός πηγάζει δυτικά του Κάουφμπεουρεν, στην περιοχή Αλγκάου, και ρέει κυρίως προς τα βόρεια. Εκβάλλει στον Δούναβη στο Γκούντρενμιγκεν, ανατολικά του Γκούνζμπουργκ. Οι πόλεις Μίντελχαιμ, Μπουργκάου και Θάνχαουσεν βρίσκονται κατά μήκος του ποταμού.


Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Παστόρ Μαλδονάδο

Ο Παστόρ Μαλδονάδο (πλήρες όνομα Pastor Rafael Maldonado Motta, γεν. στις 9 Μαρτίου του 1985 στο Μαρακάι) είναι Βενεζουελανός οδηγός της Φόρμουλα 1. Αγωνίστηκε στις ομάδες της Γουίλιαμς (2011-2013) και της Λότους (2014-2015).
Μαθήματα Αμερικανικής Ιστορίας

Τα Μαθήματα Αμερικανικής Ιστορίας (πρωτότυπος τίτλος: American History X) είναι αμερικανική δραματική ταινία του 1998 σε σκηνοθεσία Tony Kaye και σενάριο γραμμένο από τον David McKenna. Πρωταγωνιστούν οι Έντουαρντ Νόρτον και Edward Furlong, και από κοινού οι Fairuza Μπαλκ, Stacy Keach, Elliott Gould, Avery Brooks, Ethan Suplee και Beverly D'Angelo. Η ταινία κυκλοφόρησε στις Ηνωμένες Πολιτείες στις 30 Οκτωβρίου 1998 και διανεμήθηκε από την New Line Cinema.

Η ταινία αφηγείται την ιστορία των δύο αδελφών από το Βένις (Λος Άντζελες) που συμμετέχουν στο νεοναζιστικό κίνημα. Ο μεγαλύτερος αδελφός κάνει τρία χρόνια στη φυλακή για εθελοντική ανθρωποκτονία, αλλάζει τις πεποιθήσεις του και προσπαθεί να αποτρέψει τον αδελφό του να ακολουθήσει το ίδιο μονοπάτι. Η ταινία είναι στο στυλ της μη γραμμικής αφήγησης. Απέφερε συνολικά πάνω από $ 23 εκατομμύρια στο διεθνές box office.

Οι κριτικοί επαίνεσαν ως επί το πλείστον την ταινία και την ερμηνεία του Νόρτον, η οποία του χάρισε μια υποψηφιότητα για Όσκαρ Καλύτερου Ηθοποιού. Τον Σεπτέμβριο του 2008, το περιοδικό Empire την ονόμασε την 311η καλύτερη ταινία όλων των εποχών.
Καλό Χωριό Ορεινής

Το Καλό Χωριό (γνωστό και ως Καλό Χωριό Ορεινής ή Καλό Χωριό Κλήρου) είναι κοινότητα της επαρχίας Λευκωσίας στην Κύπρο. Σύμφωνα με τα στοιχεία της απογραφής του 2011, ο πληθυσμός του ανέρχεται στους 734 κατοίκους.